Fréttatíminner furðublað sem dreift er ókeypis til einhvers hluta landsmanna sem fær ekki rönd við reist . Nú er upplýst að tveir kjölfestufjárfestar blaðsins hafi selt Gunnari Smára Egilssyni ritstjóra þess sinn hlut í félaginu að baki blaðinu , Morgundegi , og Gunnar Smári sé í senn stjórnarformaður og ritstjóri . Víst er að hann hefur siglt mörgum fjölmiðlum í strand . Er raunar einnig rannsóknarefni hvers vegna fjármálamenn eru til þess búnir að veðja á blaðaútgáfu Gunnars Smára miðað við söguna , þær fjárfestingar eru örugglega ekki reistar á nákvæmum áreiðanleikakönnunum . Einn þeirra sagðist vissulega gera það en hann vissi þó um eitt land þar sem menn gripu ekki til slíkra ráða í gróðaskyni , það væri Ísland . Nú er þetta ef til vill breytt eins og svo margt annað .